**M-ai găsit...**

*Danab*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

M-ai găsit în praful lumii

Stăteam jos, nemângâiat

Mă uitam pierdut la pumnii

Goi, ce viaţa mi i-a dat,

Când doream mai mult sfârşitul

Zilelor mele pustii...

Am văzut că Infinitul

Are pregătit-o zi,

Când în cer Slava îşi lasă

Şi coboară pe pământ

Pentru a cerului Mireasă

S-o îmbrace cu Duh Sfânt...

Ai venit în praful lumii

În noroiul meu mizer

Mi-ai dat duhul rugăciunii

Şi mi-ai spus apoi, spre cer

Să am privirea curată

Să te-aştept că vei veni...

Cum să-ţi mulţumesc azi, Tată

Pentru minunata zi,

Când din groapa rece-a morţii

Cu putere m-ai salvat

Şi-n întunericul nopţii

Tu mi-ai spus că sunt iertat...?

M-ai luat apoi de mână

Şi m-ai pus la dreapta Ta...

Şi mi-ai spus: "Sfântă cunună

În cer, te va aştepta

De mă vei iubi cu focul

Sfânt al Dragostei dintâi,

Pentru Mine, în tot locul

Să fii sfânt şi să rămâi,

Să iubeşti cerul de unde

Am venit la tine, jos

Şi-unde Dumnezeu răspunde

Cererilor în Hristos,

De-ar veni val şi furtună

Să îţi clatine credinţa,

Eu te voi ţine de mână

Şi-ţi voi ocroti fiinţa!"